รัฐบาลไทย-ข่าวทำเนียบรัฐบาล-สรรพสามิตจับสินค้าผิดกฎหมายสรรพสามิตในเขตพื้นที่ศรีสะเกษ และผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2563 ระหว่างวันที่ 17 - 23 มกราคม 2563
วันศุกร์ที่ 24 มกราคม 2563
สรรพสามิตจับสินค้าผิดกฎหมายสรรพสามิตในเขตพื้นที่ศรีสะเกษ และผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2563 ระหว่างวันที่ 17 - 23 มกราคม 2563
สรรพสามิตจับสินค้าผิดกฎหมายสรรพสามิตในเขตพื้นที่ศรีสะเกษ และผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2563 ระหว่างวันที่ 17 - 23 มกราคม 2563 พบการกระทําผิด จํานวน 771 คดี คิดเป็นเงินค่าปรับ 11.17 ล้านบาท
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต
นายวิวัฒน์ เขาสกุล รองอธิบดีกรมสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
จากผลการตรวจค้นและจับกุมผู้กระทําผิดตามพระราชบัญญัติภาษีสรรพสามิต พ.ศ. 2560 เมื่อวันที่ 23 มกราคม 2563 สรรพสามิตพื้นที่ศรีสะเกษ. สายตรวจสาขาขุขันธ์ ได้ร่วมกับฝ่ายปกครอง ทหาร ตํารวจ ตั้งด่านตรวจยาเสพติดชายแดน (BLO.) ประจําจุดผ่านแดนถาวรช่องสะงํา ม.8 ต.ไพรพัฒนา อ.ภูสิงห์ จ.ศรีสะเกษ ผลการปฏิบัติงานได้ร่วมกันจับกุมผู้ต้องหา จํานวน 1 ราย ส่งฟ้องศาล โดยมีรายการดังนี้
ของกลางเป็นบุหรี่ชิกาแรตที่มิชอบด้วยกฎหมาย ขนาดบรรจุ 20 มวน จํานวน 1,200 ซอง โดยแจ้งข้อกล่าวหา นํายาสูบเข้ามาในราชอาณาจักรโดยไม่ได้รับอนุญาตและมีไว้เพื่อขายซึ่งสินค้าที่มิได้เสียภาษี ประมาณการค่าปรับ เป็นเงิน 1,015,512.00 บาท ในชั้นจับกุมผู้ต้องหาให้การรับสารภาพ จึงนําตัวพร้อมของกลางส่งพนักงานสอบสวน สภ.ภูสิงห์ ดําเนินการตามกฎหมายต่อไป
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2563 (ระหว่างวันที่ 17 - 23 มกราคม 2563) พบว่ามีการกระทําผิด จํานวน 771 คดี คิดเป็นเงินค่าปรับ 11.17 ล้านบาท โดยแยกเป็น สุรา จํานวน 437 คดี ค่าปรับ 3.82 ล้านบาท ยาสูบ จํานวน 230 คดี ค่าปรับ 5.10 ล้านบาท ไพ่ จํานวน 21 คดี ค่าปรับ 0.27 ล้านบาท น้ํามันและผลิตภัณฑ์น้ํามัน จํานวน 54 คดี ค่าปรับ 0.88 ล้านบาท น้ําหอม จํานวน 3 คดี ค่าปรับ 0.03 ล้านบาท รถจักรยานยนต์ จํานวน 10 คดี ค่าปรับ จํานวน 0.40 ล้านบาท และสินค้าอื่น ๆ จํานวน 16 คดี ค่าปรับ 0.67 ล้านบาท โดยมีของกลางแยกเป็นน้ําสุรา จํานวน 6,917.370 ลิตร ยาสูบ จํานวน 8,474 ซอง ไพ่ จํานวน 1,006 สํารับ น้ํามันและผลิตภัณฑ์น้ํามัน จํานวน 30,870.000 ลิตร น้ําหอม จํานวน 40 ขวด รถจักรยานยนต์ จํานวน 10 คัน
สรุปยอดรวมในปีงบประมาณ พ.ศ. 2563 ตั้งแต่วันที่ 1 ตุลาคม 2562 – 23 มกราคม 2563 พบว่ามีการกระทําผิด จํานวน 11,471 คดี คิดเป็นเงินค่าปรับ 177.30 ล้านบาท โดยแยกเป็น สุรา จํานวน 6,312 คดี ค่าปรับ 56.79 ล้านบาท ยาสูบ จํานวน 3,567 คดี ค่าปรับ 84.04 ล้านบาท ไพ่ จํานวน 216 คดี ค่าปรับ 2.25 ล้านบาท น้ํามันและผลิตภัณฑ์น้ํามัน จํานวน 491 คดี ค่าปรับ 8.74 ล้านบาท น้ําหอม จํานวน 26 คดี ค่าปรับ 0.76 ล้านบาท รถจักรยานยนต์ จํานวน 657 คดี ค่าปรับ จํานวน 12.34 ล้านบาท และสินค้าอื่น ๆ จํานวน 202 คดี ค่าปรับ 12.38 ล้านบาท โดยมีของกลางแยกเป็นน้ําสุรา จํานวน 127,768.391 ลิตร ยาสูบ จํานวน 205,279 ซอง ไพ่ จํานวน 16,332 สํารับ น้ํามันและผลิตภัณฑ์น้ํามัน จํานวน 572,183.000 ลิตร น้ําหอม จํานวน 5,734 ขวด รถจักรยานยนต์ จํานวน 741 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778